
ПОКАНА
ЗА ОБЩЕСТВЕНО ОБСЪЖДАНЕ

 на инвентаризация на горските територии и изработени горскостопански карти, ловностопански план, план за дейностите по опазването на горските територии от пожари и горскостопански план за горските територии-държавна собственост, в района на дейност на ТП „Държавно ловно стопанство - Женда“, в границите на община Кърджали към Южноцентрално държавно предприятие - гр. Смолян. 

Регионална дирекция по горите – Кърджали, Южноцентрално държавно предприятие – Смолян и ТП „Държавно ловно стопанство - Женда“, уведомяват обществеността и заинтересованите организации, че е извършена инвентаризация на горските територии и са изработени горскостопански карти, ловностопански план, план за дейностите по опазването на горските територии от пожари и горскостопански план за горските територии-държавна собственост, в района на дейност на ТП „Държавно ловно стопанство - Женда“, в границите на община Кърджали. 
Инвентаризацията на горските територии и изработените планове (горскостопански, ловностопански и план за дейностите по опазване на горските територии от пожари) са с период на действие от 01.01.2026 г. до 31.12.2036 г. и влизат в сила след утвърждаване от изпълнителния директор на ИАГ – гр. София. 
На основание чл. 37, ал. 4, чл. 89, ал. 3, чл. 128, ал. 2, чл. 141, ал. 2 от Наредба №18 от 07.10.2015 г. за инвентаризация и планиране в горски територии на 06.10.2026 г. (вторник) от 11:00 часа в сградата на ТП „ДЛС - Женда“, с адрес: гр. Кърджали, ул.„Васил Левски“ № 2, ще се проведе ОБЩЕСТВЕНО ОБСЪЖДАНЕ на извършената инвентаризация на горските територии и на изработените горскостопански карти, ловностопански план, план за дейностите по опазването на горските територии от пожари и горскостопански план за горските територии - държавна собственост, в района на дейност на ТП „Държавно ловно стопанство - Женда“, в границите на община Кърджали. 
Материалите от извършената инвентаризация и последващи дейности са на разположение на заинтересованите лица до 05.10.2026 г., както следва: 
В ТП „ДЛС – Женда“, гр. Кърджали, ул. „Васил Левски“ № 2, всеки работен ден от 8:00 до 12:00 и от 13:00 до 17:00 часа 
На сайта на РДГ-Кърджали в Раздел „Документи“, меню „Инвентаризация и планиране“ на адрес: https://www.iag.bg/docs/lang/1/cat/16/index
Становища, писмени предложения и препоръки по предмета на общественото обсъждане се приемат до 17:00 часа на 05.10.2026 г., включително: 
- писмено в ТП „ДЛС – Женда“ гр. Кърджали, ул. „Васил Левски“ № 2 
- на е-mail: dlsjenda@ucdp-smolian.com 
- писмено в РДГ - Кърджали, гр. Кърджали, ул.„В. Левски“ № 2 
- на е-mail: rugkarjali@iag.bg, 
За нас е изключително важно да се информираме за мнението и препоръките на гражданите, както и на заинтересованите лица и организации относно развитието на ТП „ДЛС – Женда“ през следващите 10 години.

